Lengua lituana

El **idioma lituanu** (*lietuvių kalba*) es una luenga dela rama báltica dela familia de luengas induropeas. Tiini unus quatru millonis de palraoris, prenciparmenti en Lituaña.

Ena literatura báltica antiga a vezis se llama *lituanu* a toas las luengas bálticas en heneral.

Aspetus estóricus, socialis i colturalis
Distribución heugráfica
El lituanu se palra prencipalmenti en Lituaña. Nostanti, dessistin minorías de lituanupalraoris en Alemaña, Arhentina, Australia, Armenia, Bielorrussia, Brasil, Canadá, Chili, Colombia, Méxicu, Moldavia, Estaus Unius, España, Estonia, Heurhia, Kazajistán, Kirguistán, Letonia, Polonia, Réinu Uníu, Rumania, Rússia, Suécia, Tayikistán, Turkmenistán, Uruguai, Uzbekistán i Venezuela.

Alreol del 80 % delos abitantis de Lituaña (2,8 millonis de pressonas sigún el censu de 2021) palra lituanu. En total unus 4 millonis de pressonas en tol mundu palran el idioma.

## Estatus oficial
El lituanu es la luenga oficial de Lituaña i unu delos idiomas oficialis dela Unión Uropea. Nel puebru de Puńsk (Polonia) es coficial juntu col polacu.

## Diáletus

El idioma lituanu tiini dos deáletus prencipalis: el altu lituanu (*Aukštaičių*), en cuya variant'ocidental se basa el lituanu estándal; i el samogitianu (bahu lituanu, *Žemaičių/Žemaitių*). Entri dambos dos á escassa entelihibilidá mutua.

https://en.wikipedia.org/wiki/File:Map_of_dialects_of_Lithuanian_language.svg
Equí se puei vel un mapa dela destribución heugráfica de dambos dos deáletus.

## Estoria

Entri las luengas induuropeas, el lituanu es conservaol ena su gramática i funulogia, reteniendu caraterísticas arcaicas que d'otra manera s'alcuentran solu en luengas antigas cumu el Sánscritu (señalámenti la su forma temprana, Sánscritu Védicu) o el Grieu Antigu. Assin, es una fuenti emportanti pala recostrución dela luenga Proto-Induuropea inque la su tardía atestación (colos testus mas tempranus datandu solu d’alreol de 1500 AD, mientri que el Grieu Antigu fue escritu dantis alreol de tres mil añus en c. 1450 BC).

Sigún los idrónimus d'origi Bálticu, las luengas bálticas fuerun palrás en una çona ancha al esti del Mari Bálticu, i en c. 1000 BC tenía dos uniais lingüísticas: ocidental i oriental. Sigún la envestigación glotucrunulóhica, las luengas del Bálticu Oriental se desapartun delas del Bálticu Ocidental entri c. 400 BC i c. 600 BC. El geógrafu grieu Ptolomeu ya tenía escritu alreol de dos tribus/nacionis bálticas pol nomu, los Galindai (Γαλίνδαι) i los Sudinoi (Σουδινοί), nel sigru II AD. El lituanu s’orinó dela surusupeci del Bálticu Oriental i se mantuvu ábati sin cambial ata c. 1 AD, nostanti en c. 500 AD la luenga dela parti setentrional de los Baltus Orientalis fue enfluenciá  polas luengas hínicas, lo qual enchó el desenvolvimiento de chambus dela luenga delos Baltus Meridionalis (vel: Latgaliu, que se desenvolvió en Latviu, i estintus Curoniu, Semigaliu, i Seloniu luego). La luenga de los Baltus Meridionalis fue menus enfluyenciá porel processu i retenió abondas delas sus caraterísticas mas viejas, que forman el lituanu.

La diferenciación entri el lituanu i el letón encetó endispués de c. 800 AD; duranti un tiempu largu, pudun sel consideraus dialetus duna só luenga. Polu menus, dessistun dialetus de transeción ata el sigru XIV o XV i quiciás ata el sigru XVII. Los Germanus dela Espá alemanis ocupun la parti ocidental dela cuenca del Ríu Daugava, lo qual truju coloniçación del territoriu dela Letonia moerna (nel tiempu se llamaba Terra Mariana) por alemanis i tenía una enfluyencia emportanti nel desenvolvimiento endependienti dela luenga por causa de la germanización (vel tamién: Alemanis Balticus i nobleça alemana báltica).

Dessistía fascinación polos lituanus i la su luenga entri los envestigaoris del sigru XIX tardíu, i el filólogu Isaac Taylor escrevió lo sigienti ena su obra *The Origin of the Aryans* (1892):

"Assin sedríe qu'el lituanu tieni la mejol petición de represental la raça ária primitiva, vistu qu'el su idioma muesta menus d'essus chambus funéticus, i dessas példias gramaticalis que son consecuentis ala adquisición duna palra estrangera."

El lituanu fue estudiau por varius lingüistas cumu Franz Bopp, August Schleicher, Adalbert Bezzenberger, Louis Hjelmslev, Ferdinand de Saussure, Winfred P. Lehmann i Vladimir Toporov, Jan Safarewicz, i otrus mas.

Estudiandu los topónimus d'origi Lituanu, el lingüista Jan Safarewicz concluyó que las rayas orientalis del lituanu solían están en horma de çigçags a través de Grodno, Shchuchyn, Lida, Valozhyn, Svir, i Braslaw (la ciá). Essas rayas orientalis coincidin parcialmenti cola dispersión dela hi Católica i Ortodoxa, i debíun dessistil nel tiempu dela Cristianiçación de Lituaña en 1387 i endispués. Las rayas orientalis de Safarewicz fuerun movías entavía mas al sul i al esti por otrus sabelis (p. ej. Mikalay Biryla, Petras Gaučas, Jerzy Ochmański, Aleksandras Vanagas, Zigmas Zinkevičius, i otrus mas).

El Proto-Balto-Eslavu se desapartó dretamenti del Proto-Induuropeu, endispués se subdesapartó en Proto-Bálticu i Proto-Eslavu. El Proto-Bálticu se desapartó en Proto-Bálticu Oesti i Proto-Bálticu Esti. Las luengas bálticas passun pol un estayu Proto-Balto-Eslavu, del qual las luengas bálticas retenin isuglossas léxicas, morfulóhicas, funulóhicas i acentualis esclusivas i non-esclusivas en común col las luengas eslavas, que representan los sus parientis vivus induuropeus mas cercanus. Amás, col lituanu siendu tan arcaicu en hunulohia, las palras eslavas puen amental-se con frecuencia del lituanu polas leis de soniu regularis; porel ejempru, Lith. vilkas i Polacu wilk ← PBSl. *wilkás (cf. PSl. *vьlkъ) ← PIE *wĺ̥kʷos, todus significandu "lubu".

Por causa delas tres colturas arquelóhicas en Lituaña, angunus sabelis partin el etnus lituanu en tres grupus colturalis – Samugícius (Ocidentalis), Aukštaitians (Centralis) i Lituanus (Orientalis). Tradiçionalmenti, la tribi Samugícia s’incluyi drentu del etnus lituanu mas anchu cumu sugierin las estórias estóricas, deviendu Lituaña en dos partis – *Austechia* (Aukštaitija) i *Samogitia* (Žemaitija) – nostanti los sus oríginis son un asuntu de debatis ogañu. La lingüista Jūratė Sofija Laučiūtė arreñiga qu'antis dela su assimilación, los Samugícius antigus eran una tribi deferenti delos Lituanus, lo qual s’endevina por ciertas caraterísticas lingüísticas non esplicablis polos hunéticus solus, cumu la tremenación *-ou <*-ou* de los sustantivus masculinus en horma genitivu (p. ej. Samugíciu velkou, Lituanu vilkui, significandu 'lubu'). Valdemaras Šimėnas sugieri que dambas dos colturalmenti cumu lingüísticamenti los Samugícius antigus eran mas cercanus a los Curonianus, Semigalianus i Selonius que a los Lituanus. Nel sigru XII tardíu, los Samugícius i los Lituanus hormun una unión tribal, que fue el enceti del futuru estau Lituanu.

Inicialmenti, el lituanu fue una luenga palrá nel Gran Ducau de Lituaña i el Ducau de Prusia, mientri que el encetu dela escreviura lituana es posiblimenti associá  cola entrodución dela Cristiandá en Lituaña quandu Mindaugas fue bautiçau i coronau Rei de Lituaña en 1250–1251. S’arreñiga que rezus fuerun traducíus al dialetu local de lituanu polos monhis Hrancescanus duranti el bautiçismu de Mindaugas, nostanti na delas escrituras á sobrevivíu. La primel palra lituana grabá, tenía lau el 24 de diciembri de 1207 dela crónica de Enriqui de Latvia, fue *Ba*, una enterheción dun assaltaol lituanu endispués de topal ná pa pilleal en una ilesia Livonia.

Inque na de escritus en lituanu á sobrevivíu del sigru XV o dantis, el lituanu (Lingwa Lietowia) fue mencionau cumu una delas luengas uropeas delos participantis nel Concehu de Constança en 1414–1418. Dendi la mitá del sigru XV, la leyenda se desparramó alreol del origi romanu dela nobleça lituana (dela estirpi Palemon), i la prossimidá dela luenga lituana col Latín, assi dessu a angunus entelitualis nel meyu del sigru XVI a avogal pol reemplaçu del Rutenu col Latín, vistu qu’el Latín era considerau cumu la luenga nativa delos Lituanus.

Inicialmenti, el Latín i el Eslavu Eclesiásticu eran las prencipalis luengas escritas (cancillería) del Gran Ducau de Lituaña, nostanti nel sigru XVII tardíu – sigru XVIII el Eslavu Eclesiásticu fue reemplazau pol Polacu. Nostanti, el lituanu fue una luenga palrá delos gobernaoris lituanus meyevalis dela dinastía Gediminids i las sus ramificazionis cadet: Kęstutaičiai i dinastías Jaguelónicas. Se sabi que Jogaila, siendu lituanu étnicu pola línia masculina, mesmu supu i palró lituanu con Vytautas el Grandi, el su primu dela dinastía Gediminids. Duranti la Cristianiçación de Samugícia na del cleru, que llegan a Samugícia con Jogaila, pudun comunical-si colos nativus, asín Jogaila mesmu enseñó a los Samugícius alreol del Catolicismu; pos pudu comunical-si nel dialetu Samugíciu del lituanu. Endispués, Vytautas el Grandi escrevió ena su letra del 11 de marçu de 1420 a Sigismundu, Emperadol Sacru Romanu, que el lituanu i el Samugíciu son la mesma luenga.

El gastu de lituanu acontinó enas cortis riales lituanas endispués delas muertis de Vytautas el Grandi (1430) i Jogaila (1434). Porel ejempru, vistu qu'el hoven Gran Duqui Casimiru IV Jaguelón era menol d'edá, el control supremu alreol del Gran Ducau de Lituaña estaba enas manus del Concehu Lituanu de Señoris, presidiu por Jonas Goštautas, mientri que a Casimiru IV Jaguelón se le enseñó lituanu i cosumbrerus de Lituaña por oficialis cortesanus nombráus. Duranti la visita de los embiáus dela szlachta polaca a Casimiru en 1446, ellos se dien cuenta que ena corti rial de Casimiru los cortesanus palrandu lituanu eran obligatórius, juntu colos cortesanus polacus. El iju de Casimiru IV Jaguelón, San Casimiru, qual fue endispués anunciau cumu santu patronu de Lituaña, era un políglota i entri otras luengas supu el lituanu. El Gran Duqui Alexandru Jaguelón tamién pudía entendel i palral lituanu vistu que abondus clérigus lituanus servun ena su capilla rial i tamién mantuvo una corti lituana. En 1501, Erazmu Ciołek, un clérigu del Obispau de Vilnius, espricó al Papi que los Lituanus conservaban la su luenga i asseguraban respeta a ella (Linguam propriam observant), nostanti tamién gastaban la luenga Rutena por razonis de simpricidá visto que era palrá por ábati la mitá del Gran Ducau de Lituaña. Una nota escrita por Sigismundu von Herberstein ena primel mitá del sigru XVI estipula que, en un océanu de luenga Rutena en dicha parti d'Uropa, dessistun dos rehionis non-Rutenas: Lituaña i Samugícia ondi los sus abitantis palraban la su luenga, nostanti abondus Rutenus tamién abitan entri ellus.

El testu escritu lituanu mas antigu sobrevivienti es una traducción datandu alreol de 1503–1525 del Rezu del Señol, el Ave María, i el Creyu Nicenu escritu nel dialetu Aukštaitiu Meridional. Dendi 1530–1560 a los Lituanus Prusianus se les enseñó ena luenga nativa lituana enas parróquias i escuelas de campesiñus de Lituaña Menol, i duranti 200 añus las autoridáis del Ducau de Prusia non tomun mayoris meas obstrutivas contra dicha educación, inque estas propuestas fuerun hechas ocasionalmenti encetandu nel sigru XVIII i decretus fuerun emitíus sin sel enplementaus (la germanización encetó en seriu nel períu del Imperiu Alemán, dendi los añus 1870 endispués). El 8 de jeneru de 1547 el primel libru lituanu fue enpreentau – el *[[Catechism of Martynas Mažvydas|Catecismu]]* de Martynas Mažvydas.

Enas cortis riales en Vilnius de Sigismundu II Abostu, el últimu Gran Duqui de Lituaña dantis dela Unión de Lublin, dambas dos Polacu i Lituanu eran palrás igualmenti abondu. En 1552 Sigismundu II Abostu ordenó que las órdinis del Mahistrau de Vilnius hueran anunciás en lituanu, polacu, i rutenu. La mesma receta fue válida pal Mahistrau de Kaunas (la ciá).

Nel sigru XVI, siguiendu el descensu del gastu rutenu en favor del polacu nel Gran Ducau de Lituaña, la luenga lituana engrandeció las sus posicionis en Lituaña por causa de rehormas en asuntus religiosus i rehormas hudicialis que premiterun a nivelis inferioris dela nobleça lituana a participar ena vía social-política del estau. En 1599, Mikalojus Daukša pubricó el su Postil i enos sus prólogus espressó que la situación dela luenga lituana abía meyorau i diu las gracias al obispu Merkelis Giedraitis polas sus obras.

El sigru XVIII tempranu fue desalentaol palos palrantis de lituanu vistu que la pesti dela Gran Guerra del Norti en 1700–1721 mató al 49% delos residentis nel Gran Ducau de Lituaña (1/3 delos residentis en Lituaña mesma i ata 1/2 delos residentis en Samugícia) i el 53% delos residentis en Lituaña Menol (mas del 90% delos fallicius eran Lituanus Prusianus). Pola otra parti, se establecerun seminarius dela luenga lituana ena Nuversidá de Königsberg (1718) i ena Nuversidá Prusiana de Halle (1727).

Ata 1741 ena Província Lituana (Provinz Litauen) del Réinu de Prusia, la qual abraçaba los contreus de Klaipėda, Tilsit, Ragnit, Insterburg, dessistun 275 escuelas primarias lituanas (en zonas multinacionalis se hormun classis desapartás palos palrantis de lituanu i alemán), en 1800 – 411 escuelas lituanas.

El testu más antiguu conocíu escritu en lituanu es la traducion de un himnu de 1545. Dessistin librus empretaus en lituanu dendi 1547, inque el nivel d'alfabetización delos lituanus fue mú baju ata el sigru XVIII i nu avía librus a dispusición del púbricu. Nel 1864, siguendu el levantamientu de Eneru, Mijaíl Muraviov, gobernaol heneral del Imperiu russu en Lituaña, empusu una prohibicion heneral al usu del alhabetu latinu i dela educacion i empreación en lituanu. Los librus en alhabetu latinu acontinun empretándosi tras la raya en Prússia Oriental i los Estaus Unius. Eran pasaos de contrabandu al país a pesal de las duras penas de cárcel, contribuyendu assin al sentimientu nacionalista que llevaríe al levantamientu dela prohibicion nel 1904.

El lituanu á síu el idioma oficial de Lituaña dendi 1918. Duranti el periou soviéticu (veasi Estoria de Lituaña) fue gastau amás del russu, el qual prevaleció ena Repúbrica Socialista Soviética de Lituaña com'idioma oficial de toa la Unión Soviética.

## Descricion lingüística

El lituanu es una luenga «conservaora» en várius aspetus. Pol exemplu, tiini un sistema fonulóhicu relativamenti pareciu al reconsiuyíu del idioma protoinduropeu común i retieni un güen númeru de las sus particularidais morfolóhicas. Pol ellu, es una luenga de gran ayúa pal estúdiu lingüísticu, a pesal de que los docus lituanus más antigus se remontin al sigru XVI.

Pol otru lau, se istima que la subfamilia báltica á dessistiu d'un móu separau del restu delas luengas induropeas dendi el sigru X a. C. al menus, siendu el prusianu antiguu la luenga más tempranamenti dumentá. Mentris qu'es notabli qu'aya conservau algunas caraterísticas ancestralis, el móu concretu en que las luengas bálticas s'án desenvolviu a partil del induropeu nu es tol conocíu. Las luengas bálticas orientalis se separun delas ocidentalis (u quiciás del idioma protobálticu) entri los añus 400 i 600 d. C. La deferenciación entri el letón i el lituanu encetó nel añu 800, tras un largu periou de sel deferentis deáletus d'un mesmu idioma. Comu mínimu, án dessistiu deáletus de transición entri dambos dos idiomas ata los sigrus XIV i XV, i quiciás comu mú tardi ata el sigru XVII. Assinismas, l'ocupación delos sigrus XIII i XIV dela cuenca ocidental del Daugava (casi coindicenti cola atual Letonia) polos Hermanus delas milicias de Cristu alemanis tuvu una enfluyéncia decisiva nel desenvolvimiento endividual destus idiomas.
### Crassificación
El lituanu es unu delos dos idiomas bálticus entavía vívus (untu col letón). Las luengas bálticas horman la su própia rama drentu delas luengas induropeas.

## Fonulogía
El enventariu consonánticu del lituanu se ressumi nel siguienti quadru:
:
Toas las consonantis salvu la /j/ tiinin dos hormas, la palatalizá i la nu palatalizá.

Ai dos maneras de describil el sistema vocálicu lituanu. El modelu tradicional tiini seis vocalis largas i cincu cortas, cola lóngui comu caraterística destintiva:
:

Nostanti, más d'un envestigaol suhieri que el rasgu deferenciaol puei sel la contraposicion de vocal tensa frenti a relaá, u al menus tan emportanti comu la lóngui. Tal hipótesis da comu risultau la siguienti tabla, endon s'á ehau la destincion entri 'largas' i 'cortas' pa que sea análoga cola terminulohía anteriol:

:

## Gramática
El lituanu es un idioma artamenti fressivu, nel que las relacionis entri las partis dela oracion i las sus uncionis n'ella se esspressan pol mé de numerosas flessionis.

Ai dos génerus gramaticalis en lituanu: el masculinu i el femeninu. Nu ai géniru neutru, inque dessistin algunas hormas que se derivan de un primitiu géniru neutru, subretó ahetivus atributivus. Posei un acentu léssicu libri i móvil, i se carateriza pol un acentu entunativu.

Tiini cincu declinacionis palos sustantivus i tris palos ahetivus, assin comu tris coniugacionis verbalis. Tós los verbus tiinin presenti, pasau, pasau iterativo i huturu de endicativu, móu subhuntivu (u condicional) i móu emperativu (dambos dos sin destincion de tiempus), assin com'enfinitivu. Estas hormas, escetu el enfinitivu, son coniugativas, con dos pressonas de singulal, dos de plural i una horma de tercera pressona común pa dambos dos númerus. El lituanu tiini el sistema de participius más ricu de toas las luengas induropeas, con participius derivaus de tós los tiempus con destintas hormas ativas i passivas, i várias hormas de herundiu. Los sustantivus i otras palabras declinablis posein, al igual qu'en el letón, sieti casus gramaticalis: nominativu, henitivu, dativu, acusativu, enstrumental, locativu i vocativu. Enos testus lituanus más antigus topamus tris variedais adicionalis del casu locativu: el ilativu, el adesivu i el adlativu. El más común es el ilativu, que entavía subrevivi ena luenga estándal en algunas esspressionis. Los casus adesivu i adlativu están ábati esstintus.

La primera gramática prescritiva de lituanu fue escretá en latin pol Daniel Klein i pubricá en Königsberg nel 1653. El primeru *Compendiu dela luenga lituana* fue pubricau entri 1856 i 1857 pol August Schleicher, profesol dela Nuversidá de Praga.

## Vocabulariu
Los númerus d'unu a veinti en lituanu son: 1 vienas, 2 du, 3 trys, 4 keturi, 5 penki, 6 šeši, 7 septyni, 8 aštuoni, 9 devyni, 10 dešimt, 11 vienuolika, 12 dvylika, 13 trylika, 14 keturiolika, 15 penkiolika, 16 šešiolika, 17 septyniolika, 18 aštuoniolika, 19 devyniolika, 20 dvidešimt.

### Préstamus léxicus
Los puristas lituanus creen hormementi que l'enfluyéncia estranhera ena su luenga nativa es perhuicial; mentras que el vocabulariu básicu nu contiini abondus préstamus, dessistin algunus yamaus *senieji skoliniai* ('viejus préstamus') que fuerun tomaus delos idiomas más cercaus aci abondu tiempu. Exemplus de essus préstamus son *stiklas* 'cristal' (d'origi eslavu; cf. *steklo* en russu), *muilas* 'habón' (origi eslavu; cf. *mylo* en russu), *gatvė* 'calli' (del alemán *Gatwo* 'caminu pamentau', subretó en tierras úmeas), *spinta* (*der Spint*, alemán; palabra henérica pa 'muebli de almacenahi', com'armáriu). Estas palabras nu pareci que vayan a sel cambeás ebiu ala su antigüedá. Otras palabras emprestás son enternacionalis i puein topalsi en abondus otrus idiomas, comu *telefonas*, *ciklas*, *schema*, etc. Estas palabras vienin del latin u del grieu crásicu i nu son considerás «peligrosas» polos puristas del idioma, dau que dichus idiomas ya nu dessistin. Nostanti, ai abondas palabras d'origi estranheru que tiinin correspondientis lituanas, i pol ellu nu ebin sel usás. Esas palabras án passau previamenti pol el russu, inque, dendi que Lituaña tuvu l'endependéncia nel 1990, el ingrés está encetandu a adquiril mayol enfluyéncia i un gran númeru de palabras án envaiu el idioma (comu *dispenseris*, *hakeris* u *singlas*). L'enfluyéncia delos préstamus está en debate ogañu, inque topal correspondientis lituanas palas estas palabras sueli sel tari deficil.

### Vocabulariu induropeu
El lituanu está considerau unu delos idiomas induropeus atualis más conservadoris i, de hechu, ciertas palabras lituanas son mú semehantis a las sus correspondientis en sánscritu. Las palabras lituanas i sánscritas *sūnus* ('iju') i *avis* ('ovéha') son essactamenti igualis, i abondus otrus paris de palabras difierin solamenti liheramenti, comu *dūmas* ('humu', *dhumas* en sánscritu), *antras* ('segundu', *antaras* en sánscritu) i *vilkas* ('lobu', *vrkas* en sánscritu). Nostanti, la morhulohía verbal lituana muestra abondas ennovacionis.

El lituanu tiini vocabulariu proceenti del protoinduropeu que puei topalsi tamién en latin. Angunus exemplus son los siguientis (la primera del pal en latín, la segunda en lituanu): *rota — ratas* ('rua'), *senex — senis* ('ancianu'), *vir — vyras* ('ombri'), *anguis — angis* ('serpienti' en latín, una especi de serpienti en lituanu), *linum — linas* ('linu'), *aro — ariu* ('aru'), *iungo — jungiu* ('mi unu'), *duo — du* (dos), *tres — trys* ('tris'), *septem — septyni* ('sieti'), *gentes — gentys* ('tribus, hentis'), *mensis — mėnesis* ('mesi'), *dentes — dantys* ('dientis'), *noctes — naktys* ('nochis'), *sedemus — sėdime* ('mus sentamus'), entri otrus. Abondas delas palabras d'esta lista compartin semehanças con otrus idiomas induropeus. Nostanti, a pesal delas frequentis semehanças en vocabulariu, el lituanu tiini abondas deferencias con respetu al latin i, pol lol tantu, con respetu alas luengas románicas. Es más: las emportantis deferencias estruturalis esscluyin la posibiliá d'una posibli descendéncia d'un idioma a partil del otru.

Pol otru lau, las numerosas similituis léssicas i gramaticalis entri las luengas bálticas i las eslavas suhieren afiniá entri estus dos grupus d'idiomas. Nostanti, dessisti multitú de palabras bálticas (en concretu lituanas) que, entavía contandu con correspondientis en sánscritu i latín, nu topan correspondencia con palabras eslavas. Esti hechu resultaba mistiriosu pa abondus lingüistas dantis dela metá del sigru XIX, inque endispués fue decisivu ena recreacion del protoinduropeu. Ogañu, siguin siendu ohetu de discusson l'estoria delas relacionis entri las luengas bálticas i las eslavas i una proceencia más essacta delas afiniais entri dambos dos grupus.

## Sistema d'escreviura
Al igual que abondus idiomas induropeus d'Uropa, el lituanu utiliça el alhabetu latinu mueificau. Se compón de 32 letras. El ordin alhabéticu presenta una varianti: la *Y* se coloca entri la *I* con ogonek (*Į*) i la *J*.

El acentu aguu, el acentu ravi, la tildi i el macrón se puein gastal pa marcal el acentu i la cantiá vocálica. Nostanti, nu se suelin escrebil, salvu en diccionarius i endon se precisan en pos dela clariá. Amás, se gastan los siguientis dígrafus, inque se consideran secuéncias de dos letras pa questiones d'ordin alhabéticu. Ai que resseñal que el dígrafu *ch* representa la velal fricativa sorda, mentras que los otrus son una simpri adicíon delas sus letras componentis.

### Alfabetu
El lituanu tiini doci vocalis escritas. Amás delas letras latinas comunis, se gasta el ogonek pa endical vocal larga, comu recuerdu de quandu estas vocalis eran nasalis (comu ocurri ogañu en polacu).

El lituanu utiliça veinti signus consonánticus, tomaus del alhabetu latinu. Amás, el dígrafu *ch* representa la consonanti velal fricativa sorda (AFI /x/); la prununciación delos demás dígrafus se puei deducil delos sus componentis.

## Ejemplos
Algunas palabras y frases de ejemplo:

* **Labas!** / *¡Hola!*
* **Laba diena!** / *¡Buenos días!*
* **taip** / *sí*
* **ne** / *no*
* **Ate!** / *¡adiós!*
* **Gero apetito!** (Gen.) / *¡buen provecho!*
* **Į sveikatą!** (Ac.) / *¡salud!*
* **Atsiprašau!** / *¡perdón!* (literalmente: me disculpo)
* **Arbatpinigiai** / *propina* (literalmente: dinero para el té)
* **Prašom!** / *¡por favor!*
* **Ačiū!** / *¡gracias!*
* **(labai) gerai** / *(muy) bien*
***Dievas** / *Dios*
***Vanduo** / *agua*
***Žemė** / *tierra*

## Véase tamién
* Literatura en lituano
* Lituaña

## Referencias

## Atijus p'afuera

* Ethnologue report for Language |2=http://www.ethnologue.org/show_language.asp?code=XXX |bot=InternetArchiveBot 
* Diccionario Francés Lituano
* Escuela en-línea de lituano - gramática, guía de pronunciación (español)